SUBRIP-ΔΙΟΡΘΩΣΕΙΣ ΕΡΓΑΣΤΗΡΙ ΥΠΟΤΙΤΛΩΝ
ΣΥΓΧΡΟΝΙΣΜΟΣ amerzone
- Ρίσα, είσαι στον αέρα. - Έχω βγει με πολλούς.
Τόσα ραντεβού στα τυφλά, δεν έχει βγει άλλη. Ξέρεις γιατί;
- Είμαι όλη αφτιά. - Γιατί ψάχνω το πραγματικό.
Θέλω να νιώσω τον έρωτα.
Αυτόν που σου κόβει την ανάσα, που σου κόβει την όρεξη.
Περιμένω τον πρίγκιπα που θα μ' αρπάξει...
...θα με τρελάνει, θα με κολλήσει στον τοίχο και...
Ας αφήσουμε τις λεπτομέρειες.
Δεν νομίζω ότι ο έρωτας πρέπει να σου στερεί το οξυγόνο..
...ούτε την τροφή.
Πρέπει να σε θρέφει.
Απλά θέλω να ζήσω το παραμύθι, το ρομάντζο... Καταλαβαίνεις;
Ναι, αλλά αυτός ο γόης που περιγράφεις, δεν υπάρχει.
Μερικές νύχτες πάθους...
...και μετά, συνήθως, η γοητεία ξεθωριάζει.
Συμφωνώ, Δρ. Λόιντ. Απλά θέλω να ερωτευτώ κάποιον με πάθος.
Με πάθος... Μάλιστα.
Ξέρεις τι είναι χειρότερο από τον γόη, έτσι;
Ο αδερφός του ο παθιάρης.
Αν πραγματικά θες να βρεις τον αληθινό μεγάλο έρωτα...
...θα σου πω την αλήθεια κατάμουτρα και δε θα σ' αρέσει.
Τα ραντεβού που βγαίνεις είναι χάσιμο χρόνου.
Αν δεν ξέρεις τι θες, πώς θα το βρεις;
Βγαίνεις μέχρι να βρεθεί κάποιος που θα σε θέλει...
...ενώ στην πραγματικότητα πρέπει να δεις τι θες εσύ.
Ο καθένας μπορεί να ερωτευτεί αλλά εσένα σου αξίζει...
...κάποιος αρκετά ώριμος ώστε να μείνει ερωτευμένος.
Μη συμβιβαστείς μ' ένα αγόρι...
...όταν μπορείς να απαιτήσεις έναν άντρα.
Δεν είμαι απαιτητικός τύπος.
Μην το λες αυτό. Ακούτε, ακροατές μου;
Μια γυναίκα που συμβιβάζεται με τη δεύτερη επιλογή.
Γιατί το κάνουμε αυτό; Ξέρουμε ότι μας αξίζει κάτι καλύτερο.
Γιατί λοιπόν, κατεβάζουμε τόσο τα στάνταρ μας;
Το αναλύω σε ένα κεφάλαιο στο βιβλίο μου "Σω.Στ.Ο.Σ Έρως".
Κυκλοφορεί την Τετάρτη.
Επιτέλους, έμαθα ότι αν δεν απαιτήσεις...
...την πραγματική αγάπη, θα πληγωθείς πολύ άσχημα.
Και πώς θα καταλάβω αν είναι αληθινή ή όχι;
Ακολούθησε το ακρώνυμο. "Σω", είναι σώφρον;
"Στ", είναι σταθερός;
"Ο", είναι οραματιστής;
Και κυρίως "Σ", είναι στοργικός;
Ξέρεις κανέναν τέτοιο;
Δεν θα το 'λεγα.
Τότε κάνε υπομονή, Ρίσα. Και δεν θα το μετανιώσεις.
Δρ. Λόιντ, είστε πραγματικός σωτήρας. Σας ευχαριστώ πολύ.
Παρακαλώ. Πάμε στον επόμενο ακροατή.
Πού πήγε;
Να σου αγοράσει φίμωτρο μπας και το βουλώσεις την επόμενη.
Αν υπάρξει επόμενη.
- Τραγουδάκια, τραγουδάκια... - Εμένα μ' αρέσουν αυτά.
Προφανώς. Είναι θλιβερό. Έχει εκπομπή η Γιατρός!
Τη σιχαίνομαι αυτή τη γυναίκα.
- Η δικιά μου τη λατρεύει. - Κι η δικιά μου το ίδιο.
- Η ποια σου; - Η μητέρα μου ήθελα να πω.
- Τι είναι τούτο πάλι; - Είσαι κτήνος.
Στη γραμμή έχουμε τη Σοφία από Αστόρια. Είσαι στον αέρα.
- Γεια, είμαι στον αέρα; - Ναι. Σε ακούμε.
Το Σαββατοκύριακο παντρεύομαι αλλά δεν είμαι πολύ σίγουρη.
- Πολύ ή καθόλου; - Τι εννοείς;
Σκέφτεσαι καιρό να ακυρώσεις τον γάμο;
Έκανα το οnline τεστ σου για ζευγάρια και έβγαλα 12.
Το τεστ αυτό προβλέπει τη συμβατότητα σε βάθος χρόνου.
- Καλά κάνεις και το σκέφτεσαι. - Η Σοφία είναι.
Το 43% των γάμων καταλήγει σε διαζύγιο.
Δεν θες να σου συμβεί αυτό. Πόσο καιρό γνωρίζεστε;
Πέντε μήνες περίπου, αλλά είναι καλό παιδί και...
Συγγνώμη, πέντε μήνες; Μήπως φοβάσαι μη μείνεις μόνη;
Μάλλον ναι.
Γιατί ξέρεις τι είναι χειρότερο από αυτό, έτσι;
Να είσαι μόνη με τον λάθος άντρα για όλη σου τη ζωή!
Πάντως, δεν νομίζω ότι έχεις προγαμιαίο στρες.
Δηλαδή προτείνεις ν' ακυρώσω τον γάμο;
Δεν έχω άλλο χρόνο...
...αλλά βαθιά μέσα σου νομίζω ότι ξέρεις τι να κάνεις.
Σε ευχαριστώ που τηλεφώνησες και καλή τύχη.
Ποιος είναι;
- Ο εκδότης σου. - Δεν θα πάρουμε.
- Διάβασε και κλάψε. - Αλήθεια λες;
- Δες και μόνη σου. - Δεν μπορώ. Διάβασέ το εσύ.
"Άνοιξε και σας περιμένει."
"Το πρώτο βιβλίο της Δρ. Λόιντ που καθηλώνει ραδιοφωνικά..."
"...την καταξιώνει ως χότζα των ερωτικών του σήμερα."
- Ως τι; Πώς με είπαν; - Προφανώς, χότζα.
Δεν ξέρω τι σημαίνει. Εσύ; Ούτε πώς γράφεται δεν ξέρω.
Τι σόι λέξη είναι αυτή;
Για να κάνουν φιγούρα την έγραψαν.
Όταν ένα δημοφιλές περιοδικό κάνει κριτική σε ένα βιβλίο...
...και χρησιμοποιεί τη λέξη "χότζας", απ' το τουρκικό "hοca".
"Α. Τιμητικός τίτλος δασκάλου."
- "Β. Σοφός άνδρας". - Ή γυναίκα.
Γ. Υπο-σέκτα αρχαίων Ισμαηλιτών δολοφόνων.
- Μάλλον το Α θα έλεγα. - Κι αυτό με τους δολοφόνους...
- Λατρεύω το Νew Υοrk Μagazine. - Είναι καταπληκτικοί οι τύποι.
- Να τους στείλω ένα ευχαριστώ; - Καλύτερα ένα καλάθι φρούτα.
- Δείχνουν να τους αρέσουν. - Εγώ τα λατρεύω!
Γι' αυτό σε παντρεύομαι, χότζα μου!
Δεν τελειώσαμε. Έχουμε κι άλλα σχόλια.
"Οι αναλύσεις της Δρ. Λόιντ για τον έρωτα..."
"...είναι μεστές διορατικότητας και απόλυτα δριμείς."
"Δριμείς"! Τι σημαίνει αυτό; Σκατά αλλά ευγενικά;
- Άμεσα και απερίφραστα. - Άντε παράτα μας, εξυπνάκια.
Το είδα σ' ένα τηλεπαιχνίδι.
Γιατί δεν λένε απλά "διάβασέ το και διάλυσε τη ζωή σου;"
Δεν μας διαβάζεις τα αθλητικά;
"Τα απτά δώρα αποτελούν πηγή σημαντικών παρατηρήσεων..."
"...για την ανθρώπινη καρδιά. Είναι πραγματικά εξαίσιο."
Πρόβλημα ευθεία και δεξιά.
"Είναι κάτι σαν κοτόσουπα για θέματα καρδιάς". Αηδίες!
Αυτό ήταν.
Διαβάζω γι' αυτή που σ' έπεισε να μου ραγίσεις την καρδιά.
- Ήταν πολύ "δριμεία". - Πρέπει να πάω κάπου.
Θα σε πάμε εμείς. Παιδιά, σταματήστε!
Έλα τώρα... Δεν απαντάς στα τηλεφωνήματά μου.
- Είχα δουλειά. - Κάν' του τη χάρη. Μίλα του.
- Δεν μπορώ! - Μην το κάνεις αυτό! Έλα εδώ!
Έλα έξω να μιλήσουμε.
Όχι εσείς, κύριε. Μπορείτε να κατεβάσετε τα χέρια σας.
- Δεν κάνουμε συλλήψεις εμείς. - Ανοίγουμε μάνικες όμως.
Δεν θα φύγω αν δεν βγεις.
Τη μία παντρευόμαστε, λέμε πώς θα βγάλουμε τα παιδιά μας..
...και επειδή η τρελή...
- Είναι γιατρός. - Τι γιατρός, Σοφία;
Τι γιατρός; Πες μου.
Πάτρικ, τελειώσαμε. Λυπάμαι.
Εντάξει; Τελειώσαμε.
Πρέπει να φύγω.
Μ' αρέσει, αλλά οι φίλοι μου λένε ότι δεν κάνει για μένα.
- Τι σου λένε δηλαδή; - Ότι είναι απλά σεξ...
...κι ότι αποφεύγω άντρες που είναι κατάλληλοι για μένα επειδή...
Φοβάσαι τον αληθινό έρωτα;
Έτσι λένε.
Κάθισε, Πάτρικ.
Ησυχία! Αφήστε τον ήσυχο!
Δεν βλέπετε ότι έχει ραγίσει η καρδιά του;
Πώς να φάει όταν αυτή που αγαπά τον άφησε για πάντα...
...χωρίς καμία εξήγηση και πιθανότατα αυτή τη στιγμή...
...φασώνεται με έναν άλλο;
Καληνύχτα σε όλους.
Φασώνεται; Τι σημαίνει αυτό;
ΕΛΑ ΝΑ ΜΕ ΔΕΙΣ!
Έρχομαι. Απλά δίνω τα δωρεάν μίλια της Άνν Κούλτερ...
- ...στον Μάικλ Μουρ. - Έχεις χάσει κάθε έλεγχο.
- Θα μπλέξεις άσχημα. - Πολύ αργά. Καλό ταξίδι.
Διάβασες ότι παντρεύεται η Γιατρός, έτσι;
Ποιος λογικός άνθρωπος θα παντρευόταν τέτοια γυναίκα;
- Όποιος θέλουμε εμείς. - Τι εννοείς;
Κοίτα.
- Ποια είναι αυτή; - Αυτή.
- Η Γιατρός; - Απ' το πιστοποιητικό γέννησης.
Μωρέ, δεν ξέρω...
Τι λες τώρα; Διαρκώς κόβεις βόλτες μουρμουρίζοντας...
...ότι θες να τη δείρεις, να πειράξεις το αμάξι της...
Δεν είπα ποτέ τέτοιο πράγμα!
Αν το ξεπέρασες, αλλάζει.
- Και πραγματικά χαίρομαι. - Περίμενε.
Ίσως αν της έλεγα πώς νιώθω και την καθιστούσα υπεύθυνη...
...να βοηθούσε την ψυχολογία μου ή ό,τι άλλο. Τι λες;
Τι με πέρασες; Τον γιόγκι σου; Εγώ μιλούσα για εκδίκηση.
Κάν' το.
Τώρα είστε παντρεμένοι.
Είμαι παντρεμένος.
- Τι είμαι λέει; - Ήδη παντρεμένη.
- Σύμφωνα με ποιόνα; - Ποιον! Με το ληξιαρχείο.
Είναι αδύνατον!
Λάθος έχει γίνει, δεν έχω ξαναπαντρευτεί!
Λάθος Έμμα Λόιντ κοιτάτε.
Έμμαλιν Γουίλινγκ Λόιντ.
- Έμμαλιν σε λένε; - Πολλά δεν ξέρετε.
- Πώς το διορθώνουμε αυτό; - Με αίτηση ακύρωσης γάμου.
Τη συμπληρώνετε, την επικυ- ρωνετε και τη φέρνετε πίσω.
- Μα να μην το ξέρω αυτό. - Υπογεγραμμένη απ' τον σύζυγο.
- Αρραβωνιαστικό. - Σύζυγο.
Δεν έχω σύζυγο!
Και ο Πάτρικ Τόμας Σάλιβαν από την Αστόρια, ποιος είναι;
- Ναι, ποιος είναι; - Δεν ξέρω.
Ο σύζυγός σας. Και αυτή είναι η διεύθυνσή του.
- Αστόρια; - Κουίνς.
Ξέρω έναν δικηγόρο που θα το τακτοποιήσει αθόρυβα.
- Δεν είναι απαραίτητο. - Έχω να εκδώσω το βιβλίο σου...
Δεν πιστεύεις ότι έχω ξαναπαντρευτεί...
Δεν είναι αυτό. Απλά έτυχε σε πολύ ακατάλληλη στιγμή.
Βγάζουμε 70.000 αντίτυπα...
...των απομνημονευμάτων μιας νέας συγγραφέως...
...που θεωρείται η νέα Μάγια Αγγέλου και την υποστηρίζει...
- ...η Μάγια Αγγέλου! - Το είχα ξεχάσει αυτό.
Εγώ όμως όχι! Και το σκάνδαλο άστραψε μπρος στα μάτια μου!
Κράτα λίγο.
Και παίζει και η εξαγορά από τη Βοllenbecker από πάνω.
Δεν έχουν ανακοινώσει ποιους θα κρατήσουν και ποιους όχι.
Μια ψυχολόγος που δεν κατάφερε να μη διπλοπαντρευτεί...
...και η Αbdingtοn Βοοks θα μπουν στα αζήτητα!
Αγάπη μου, σε καταλαβαίνω.
Θα το τακτοποιήσω. Όλα θα πάνε μια χαρά.
Όχι, αγάπη μου. Δεν το χρειάζεσαι αυτό. Κακό.
Έχεις δίκιο. Ήταν μια στιγμή αδυναμίας. Πάνω τους!
Συγγνώμη. Δεν είστε ο Πάτρικ Σάλιβαν, έτσι;
Είστε; Όχι.
- Μπορώ να βοηθήσω; - Μακάρι. Είμαι στο 2301;
- Μάλιστα. - Ψάχνω κάποιον που μένει εδώ.
Έχει το απίθανο όνομα Πάτρικ Σάλιβαν.
Συνέχισε, λελέκι! Συνέχισε.
Συγγνώμη...
Συγγνώμη, κύριε;
- Συγγνώμη, απλά... - Δεν πειράζει.
Πού μπορώ να βρω τον Πάτρικ Σάλιβαν;
- Θυμάσαι εκείνη τη γυναίκα... - Που ήταν 250 κιλά...
- Και σε χτύπησε με κατσαρόλα. - Τηγάνι ήταν.
Δεν θα το πιστέψεις αλλά αυτή που κλείνει σπίτια είναι εδώ.
Το πιστεύω.
- Τι θα θέλατε; - Την πάτησα.
- Τι θέλει αυτή εδώ; - Ψάχνω τον Πάτρικ Σάλιβαν.
Στην Πυροσβεστική μου είπαν ότι μπορεί να είναι εδώ.
- Εκεί είναι. - Κοίταξε προς τα 'δώ.
Τι θα πάρετε;
- Ό,τι πίνει κι αυτός. - Θα σας το φέρω.
Έρχεται προς τα 'δώ.
- Έβγαλε το παλτό της. - Τι κάνεις;
Με ξανακοίταξε. Έρχεται.
Για μένα έρχεται. Τι θέλει;
Ο Πάτρικ Σάλιβαν;
Δύσκολα σε βρίσκει κανείς. Είμαι η Έμμα Λόιντ.
Νομίζει ότι είμαι εσύ. Βοήθεια.
Έπεσε η κιμωλία. Πάτρικ Σάλιβαν και Λάρι Μπέρλσον.
Κύριε Σάλιβαν, κύριε Μπέρλσον πως είστε;
- Ήρθα για κάτι πολύ παράξενο. - Όπως όλοι, γλύκα.
- Ορίστε. - Για μένα;
Ναι. Να διακόψω λίγο το παιχνίδι σας;
- Δεν εννοούσα... - Δεν παίζεις;
Τότε, οι δίχρωμες δικές σου.
- Κύριε Σάλιβαν, ήρθα... - Ούτε ποτό, ούτε μπιλιάρδο...
Να σου φέρω ένα τσάι;
Η εννέα στη γωνία.
Τόνι, άλλον ένα γύρο.
Συνέβη κάτι ατυχές και μπορεί να αναστατώσει τη ζωή μου.
- Λυπάμαι γι' αυτό. - Δεν φταίτε εσείς.
Παίζεις.
Πώς να σας το εξηγήσω; Βλέπετε...
Πρόκειται να παντρευτώ.
Δεν ήταν κακή στεκιά. Όσο για το άλλο, συγχαρητήρια.
Παιδιά, στην παρέα μας έχουμε και μια νύφη.
- Άλλον ένα γύρο. - Ευχαριστώ, δεν χρειάζεται.
Χρειάζεται! Μου μυρίζει πρόποση!
Για περίμενε... Σε ξέρω εσένα.
"Σωστός Έρως με την Έμμα Λόιντ". Είσαι στο ραδιόφωνο.
- Ναι, με βρήκατε. - Τηλεόραση έχεις κάνει;
- Όχι, αλλά έγραψα βιβλίο. - Τρελαίνομαι για τηλεόραση.
- Η φίλη μου σ' ακούει συνέχεια. - Βοήθησε αυτό τη σχέση σας;
Όσο δεν φαντάζεσαι. Άλλαξε τη ζωή μας.
Αλήθεια;
- Χαίρομαι που τ' ακούω. - Στην υγειά της νύφης...
...και της αλλαγής στη ζωή!
Όπως σας έλεγα, πρόκειται να παντρευτώ.
Πρόσεχε. Ξέρεις ότι το 43% των γάμων καταλήγει σε διαζύγιο;
Σωστά. Το παν είναι να επιλέξεις τον σωστό σύντροφο.
Μεγάλη αλήθεια. Σωστά;
Ο Ρίτσαρντ κι εγώ πρέπει να βγάλουμε άδεια γάμου...
- Θυμάσαι τον Ρίτσαρντ; - Καλό παιδί.
Καθίκι. Συνέχισε.
Ένα ωραίο πρωί λοιπόν, πήγαμε στο Δημαρχείο...
Στην υγειά της Έμμα και του Ρίτσι!
Ρίτσαρντ τον λένε! Και δεν θέλω άλλο!
- Αυτό που θέλω να πω... - Έχεις δίκιο.
- Τόνι! Φέρε εκείνο το τσάι! - Έφτασε!
Πολύ αστείο, κύριε Σάλιβαν. Να ξέρετε, όμως, ότι δεν μεθάω.
Ο πατέρας μου με έχει μάθει ένα πολύ καλό κόλπο.
Λες τα ονόματα των προέδρων με χρονολογική σειρά.
- Δυνατά; - Από την αρχή ή απ' το τέλος;
Δείτε να μαθαίνετε, κύριοι!
Ουάσινγκτον, Άνταμς, Τζέφερσον, Μάντισον, Μονρό!
Κάρτερ!
Ρήγκαν!
Μπους!
Να σε βάλω σ' ένα ταξί; Θα ανησυχεί ο αρραβωνιαστικός.
Ναι! Ακριβώς! Γι' αυτό ήθελα να σου μιλήσω.
Κύριε Σάλιβαν, απ' ό,τι φαίνεται, είμαστε παντρεμένοι.
- Ορίστε; - Είμαστε... Παντρεμένοι!
- Δεν παντρεύεσαι τον Ρίτσι; - Ακριβώς!
- Εδώ είμαι. - Ακριβώς.
Ναι, απ' ό,τι φαίνεται, δηλαδή, εμείς οι δύο...
...είμαστε τα αθώα θύματα μιας γκάφας.
Κάποιος υπολογιστής, κάπως, κάπου, κάποτε μας πάντρεψε.
- Γκάφας; - Μεγάλης γκάφας!
Γι' αυτό...
...αν είχατε την καλοσύνη να υπογράψετε αυτά...
Ουάσινγκτον, Μάντισον, Άνταμσον...
- Πυροσβέστης είσαι; - Μάλιστα.
Πάντα σας συμπαθούσα.
Κλείνουμε.
Συγγνώμη γι' αυτό.
Παρακαλώ;
Θεέ μου!
ΕΥΧΑΡΙΣΤΩ ΓΙΑ ΧΘΕΣ ΤΟ ΒΡΑΔΥ
- Καλημέρα, Δρ. Λόιντ. - Καλημέρα.
Κάποια είχε άσχημη νύχτα.
- Θέλω το εφεδρικό συνολάκι. - Το ποιο;
Αυτό που έχω εδώ για εφεδρικό. Το χρειάζομαι τώρα!
Ο Ρίτσαρντ πήρε 6,5 φορές. Την τελευταία το 'κλεισε.
Κατάλαβε πως ακουγόταν χάλια. Ανησυχεί για την εξαγορά;
- Μπορείς να τον πάρεις; - Στο τηλέφωνο;
- Γιατί το κάνεις αυτό; - Επειδή έχει πλάκα.
- Το ρούχο; - Δεν είναι εδώ. Είχα ραντεβού.
Ξέρεις ότι δεν φοράμε ούτε κατά διάνοια το ίδιο νούμερο.
Ρίτσαρντ. Ασπιρίνη. Καφέ.
- Και ο πατέρας σας... - Τώρα!
- Ο Ρίτσαρντ στην ένα. - Ρίτσαρντ, αγάπη μου.
- Πού ήσουν; Ανησύχησα. - Συγγνώμη που δεν τηλεφώνησα.
Αφού ήμουν στο Κουίνς έμεινα στον πατέρα μου...
- ...να δω λίγο τα του γάμου. - Γιατί δεν τηλεφώνησες;
Σε έφερε εκείνος. Και μαζί έφερε το νυφικό της μαμάς σου.
Με έφερε εκείνος. Και μου έφερε το νυφικό της μαμάς.
- Ήρθε ο πατέρας σου. - Το ξέρει αυτό.
- Δεν πειράζει. Ο Σάλιβαν; - Είναι υπέροχο.
Ναι! Τον βρήκα!
- Καφέ, Γουάιλντερ; - Ευχαριστώ πολύ.
- Ασπιρίνη. - Έχω τα χαρτιά.
Όχι, δεν τα 'χω μαζί μου.
- Ξέρεις πού είναι τα φίλτρα; - Δεν δουλεύω εδώ.
Ξέρω ότι θέλουν επικύρωση.
Μην ανησυχείς. Είναι όλα υπό έλεγχο.
Εσύ αρκετά έχεις ήδη στο μυαλό σου.
Έμμα, ο σύζυγός σου θέλει να σου πει κάτι.
- Ποιος; - Ποιος;
- Ο Πάτρικ Σάλιβαν; - Αν δεν τα έχεις μαζί σου...
Περιμένεις μια στιγμούλα; Κουβέντα!
- Ναι; Με ακούς; - Κύριε Σάλιβαν;
Θα μπω στο θέμα. Άφησα κάτι σημαντικά έγγραφα...
Περιμένετε ένα λεπτό; Μην κλείσετε.
Ρίτσαρντ, αγάπη μου. Συγγνώμη που σε έβαλα στην αναμονή.
- Τι συμβαίνει; - Θα σου πω στη δοκιμή τούρτας.
- Το ξέχασα. Δεν γίνεται. - Μα μου το υποσχέθηκες.
Σύζυγος! Στο κινητό!
- Κύριε Σάλιβαν.. - Γραφείο δρος Λόιντ.
- Ο πατέρας σου στη δύο. - Φεύγω. Τα λέμε αργότερα.
- Δεν θα περιμένεις τον καφέ; - Μέχρι να γίνει...
Δεν καταλαβαίνω προς τι το ύφος, Γουάιλντερ.
Απλά χαίρομαι που σε βλέπω να διασκεδάζεις και λίγο.
Σου μοιάζω να διασκεδάζω;
Έκανες τόσο δρόμο για να φέρεις το νυφικό της μαμάς;
Έλπιζα να πηγαίναμε στο Μπέμελμαν όπως παλιά.
- Έχει κλείσει 10 χρόνια τώρα. - Πάντα είχα θέμα με τον χρόνο.
- Περιμένουν οι άντρες σου. - Δεν είναι αυτό που νομίζεις.
- Ευχαριστώ που τηλεφωνήσατε. - Τίποτα.
- Τι θες; - Ήρθε το αμάξι. Άργησες.
Σχετικά με χθες το βράδυ... Τι ακριβώς έγινε;
Ένα θα σου πω. Το Riverdance είναι το φόρτε σου.
- Απίστευτη νύχτα. - Δεν τα συνηθίζω αυτά.
- Και το καλύτερο ήταν άλλο. - Τι εννοείτε άλλο;
- Εδώ είμαι. - Πού; Δεν σας ακούω!
Με ακούτε; Κοιτάξτε, ξεχάστε ό,τι έγινε χθες.
Θέλω να μου υπογράψετε έναν πάκο χαρτιά...
- Εδώ τα έχω. - Ναι; Μου φτιάξατε τη μέρα.
- Καφέ; - Ευχαριστώ.
- Ξέρω έναν συμβολαιογράφο. - Τώρα;
Έχω ένα ραντεβού που μου πήρε τρεις μήνες να το κλείσω.
- Σημαντικό ακούγεται. - Είναι. Για δοκιμή τούρτας.
- Όπως το 'πα. Σημαντικό. - Γαμήλιας τούρτας.
Και τη φτιάχνει η διάσημη Μέριλιν Χίρσφιλντ.
- Δύσκολα κλείνεις ραντεβού... - Τρελαίνομαι για τούρτες.
- Τι κάνετε; - Κάνε πιο μέσα.
- Καταπληκτική τούρτα! - Σας παρακαλώ. Ησυχία.
- Μου βάζετε λίγο απ' αυτή; - Την κρέμα τη δοκιμάσατε.
Η μνηστή μου φταίει. Έχει θέμα με την κρέμα.
- Δεν έχω! - Μήπως παίζει και λίγο γάλα;
- Μετά πάμε συμβολαιογράφο. - Εννοείται. Πόσο κάνει;
- Είναι δωρεάν, κύριε. - Σώπα! Είναι δωρεάν!
- Ορίστε, κύριε. - Να και το γαλατάκι μου.
- Θέλεις λίγο; - Ευχαριστώ. Δεν είμαι 6χρονο.
Να πάρει! Έπεσε η τούρτα. Ένα κουτάλι! Μην ανησυχείς.
Και αυτή είναι μαύρη βελγική σοκολάτα με μους βανίλιας.
- Ευχαριστούμε. - Τέλεια!
Αν τις ανακατέψεις, η γεύση είναι τέλεια! Δοκίμασε, μωρό.
Δεν χρειάζεται. Και δεν είμαι το μωρό σου.
- Είναι πολύ νόστιμο. - Σκέτη λιχουδιά!
Μας φέρνετε άλλο ένα ποτήρι γάλα, παρακαλώ;
Α μπράβο! Γάλα για τη γυναίκα μου! Ή μάλλον... Για όλους!
- Από πού είστε, κυρίες μου; - Από τη Γερμανία.
Μάλλον σας αρέσουν οι τούρτες. Ανακατέψτε αυτές τις δύο.
Φέρνετε μια ανακατεμένη για τις κυρίες από 'δώ;
Αγάπη μου, είμαι σίγουρη ότι τις εξυπηρετούν τις κυρίες.
Μωρό μου, το 'χω. Μην ανησυχείς.
- Απίστευτος είναι. - Είναι ο άτιμος.
Παρορμητικός, απρόβλεπτος... Ποτέ δεν ξέρεις τι ετοιμάζει.
- Είναι γεμάτος εκπλήξεις. - Αυτό δεν είναι το ωραίο όμως;
- Και βέβαια είναι. - Είναι, ακούστε που σας λέω.
Ορίστε, κυρίες μου.
Μου θυμίζει τον άντρα μου όταν πρωτογνωριστήκαμε.
Όλοι έλεγαν ότι δεν ταιριάζαμε, αλλά...
...εμείς περνούσαμε τέλεια και συνεχίζουμε 25 χρόνια μετά.
- Τι λέτε εσείς εδώ; - Για τους άντρες της ζωής μας.
Κοριτσίστικες κουβέντες. Πώς γνωριστήκατε;
Πες εσύ, αγάπη μου. Το λες καλύτερα από μένα.
Όχι, εσύ να πεις. Τη λες καλύτερα την ιστορία.
- Σε παρακαλώ; - Εντάξει.
Ξέρετε τα τουρνουά επαγγελματικής πάλης;
Πλακατζή! Είναι αυτός ένας πλακατζής!
Από ραντεβού στα τυφλά ξεκίνησε.
- Μας έκαναν κονέ. - Ναι, αλλά όχι μεταξύ μας.
Ήταν δύο διαφορετικά τυφλά ραντεβού στο ίδιο μπαρ.
- Που και τα δύο πήγαιναν χάλια. - Δράμα!
Σε βάζει σε σκέψεις για αυτούς που τα κανόνισαν...
Τη Σούζι και τον Άλαν.
- Τι ξέρουν και δαύτοι; - Έλα μου ντε.
- Τέλος πάντων, με πρόσεξε... - Γινόταν αλλιώς; Κοιτάξτε την.
Μόνο τυφλός δε θα τη πρόσεχε.
Είδε ότι υπέφερα...
Ξαφνικά η ορχήστρα αρχίζει να παίζει το τραγούδι μου...
Έρχεται λοιπόν, μου ζητά να χορέψουμε και εγώ...
...δέχτηκα.
- Ποιο τραγούδι έπαιζε; - Ποιο τραγούδι;
Ναι, το τραγούδι...
Το "Εvery Wοman in the Wοrld", αγάπη μου.
Αυτό ήταν το τραγούδι.
Μου ήρθε εκείνη τη στιγμή!
Δυο ώρες γνωριζόμαστε κι έχουμε ήδη το τραγούδι μας.
Δεν έχουμε τραγούδι.
Πόση ώρα θα πάρει;
Να σου συστήσω τον Ντίπακ Μανάαμ Τσατουρβεντι.
- Κύριε Μανάαμ Τσατ... - Λέγε με Ντιπ.
Σας ξέρω. Είστε η λιπόθυμη που κουβαλάει κατά καιρούς.
Ναι, εγώ είμαι αυτή.
- Σου έφερα κάτι. - Τι ευγενική χειρονομία.
- Τώρα πρέπει να γίνει αυτό; - Τέλειο! Είναι πεντανόστιμο.
- Δεν στα 'λεγα; - Και σίγουρα θέλετε και γάλα.
Πρέπει όμως, να ετοιμαστώ για το πάρτι του βιβλίου μου...
Μη με βιάζεις, νεαρά! Είμαι συμβολαιογράφος με χαρτί εγώ!
Συγγνώμη. Πόσο λέτε να μας πάρει;
Για να δούμε...
Υπογραφές; Εντάξει.
Ημερομηνίες;
Εντάξει.
Μια σφραγίδα θα βάλω. Θα 'στε έτοιμοι σε 10 λεπτά...
Σε μια ώρα...
Σε έναν χρόνο...
Όση ώρα είναι να πάρει, θα την πάρει. Ποιος ξέρει;
Μπορούμε να το επισπεύσουμε; Με το αζημίωτο φυσικά.
- Δωροδοκείς δημόσιο λειτουργό; - Είναι γελοίο! Έχω αργήσει!
Άργησα. Θα στείλω έναν κούριερ το πρωί.
Σίγουρα φτάνει τόσος χρόνος.
- Να στα φέρω απ' το γραφείο; - Όχι, θα στείλω κούριερ.
Κύριε Σάλιβαν, σας ευχαριστώ που ήσασταν τόσο συνεργάσιμος.
Εγώ σας ευχαριστώ, κυρία μου.
- Ένα χρόνο; - Πάτρικ, σταματάω.
Έκανες την πλάκα σου. Ντροπή. Μια τόσο καλή κυρία;
Ήθελα να την πληρώσω με το ίδιο νόμισμα. Τελεία.
Αλλά μετά... Δεν ξέρω...
- Άρχισα να τη συμπαθώ. - Να σου λείπουν αυτά.
Κομμένες οι συμπάθειες από τον οποιονδήποτε στην οποιαδήποτε.
Δεν θέλω ούτε γόνατα που λυγάνε, ούτε τίποτα.
Όχι παρουσία μου!
Και τώρα φύγε. Με τον Εϊ-τζεϊ αρκετά προβλήματα προκαλέσατε.
Έξω!
Δρ. Λόιντ! Από 'δώ παρακαλώ.
Χαμογελάστε, παρακαλώ. Τέλεια, ευχαριστώ.
Κοιτάξτε λίγο τον φακό! Ευχαριστώ.
Μια υπογραφή.
- Ο Ρίτσαρντ πού είναι; - Εκεί.
- Δεν είναι εντελώς χάλια, ε; - Υπέροχο είναι, δε το πιστεύω!
- Υπόγραψε αυτά. - Κύριε Μπάξτον, Δρ. Λόιντ.
- Έχω τόσα να σου πω. - Τα χαρτιά εντάξει;
- Είναι στο συμβολαιογράφο. - Τέλεια.
Ήρθε και ο Καρλ Μπόλενμπεκερ.
Αρχικά, δεν ήταν να έρθει αλλά τελικά ειδοποίησε ότι θα 'ρθει.
- Αυτό είναι καλό ή κακό; - Γιατί κακό; Δεν γνωρίζεστε.
- Είσαι πανέμορφη. - Ευχαριστώ.
- Τι έπαθες; - Με χτύπησε ένα περιστέρι.
Με συγχωρείς μια στιγμή.
- Θυμάσαι τον Δρ. Μπέντον. - Ναι, πώς είστε;
Φεύγοντας είδαμε τη φωτογραφία σου σε ένα λεωφορείο.
- Από τη δοκιμή της τούρτας! - Ένιωσα τόσο χαζή...
- Αγόρασα αμέσως το βιβλίο σου. - Δεν χρειαζόταν.
Μετά, όταν διάβασα τις ευαίσθητες παρατηρήσεις σου...
- ...τις κλινικές σου απόψεις... - Δεν είναι καλές;
Σε κάποιους θα φανούν πολύ χρήσιμες...
Εντυπωσιάστηκα όμως που ένας αφόρητα ρομαντικός άνθρωπος...
...δίνει τόσο λογικές συμβουλές.
- Εγώ; Αφόρητα ρομαντική; - Τελείως. Κάτσε να σου πω.
Γυρνώντας ο Καρλ σπίτι...
...και μαζί με την εφημερίδα είχε μια πρόσκληση για απόψε.
- Απίστευτο; - Εννοείτε τον Καρλ...
Μπόλενμπεκερ.
- Μικρός που είναι ο κόσμος... - Μόνο μικρός; Σαν κουκούτσι!
- Σαν τσίχλα! - Συρτό τον έφερα.
- Είναι κοριτσίστικο βιβλίο. - Μπα, του αρέσουν...
Απλά δεν ήθελε να συναντήσει κάποιον συγκεκριμένο...
...του οποίου την εταιρία θα ρευστοποιήσει.
- Τίνος; Του Ρίτσαρντ; - Ναι, αλλά διορθώνεται αυτό.
Μετά το πάρτι θα βγούμε για δείπνο με τον Ρίτσαρντ.
Αν ο Καρλ δει τον άντρα που είδα εγώ...
...η εταιρεία δεν κινδυνεύει.
Πολύ ευγενικό από μέρους σας...
...αλλά έχουμε κανονίσει και πρέπει να...
Ένα πράγμα πρέπει να κάνεις, Έμμα.
Να τον φέρεις στο δείπνο. Πάμε, ο Καρλ περιμένει.
Ο άντρας μου σε σιχαίνεται αλλά έσωσες τον γάμο μας.
- Σε ποιον να γράψω; - Στον...
- Σου έφερα τα χαρτιά. - Ρίτσαρντ, αγάπη μου!
Σε παρακαλώ, μη φέρεις αντιρρήσεις. Σ' ευχαριστώ.
- Η Γκρέτα Μπόλενμπεκερ. - Η κυρία με την τούρτα.
- Μικρός που είναι ο κόσμος. - Και όλο και μικραίνει.
- Να σου γνωρίσω το σύζυγό μου. - Του ομίλου Μπόλενμπεκερ...
...που εξαγοράζει τον εκδοτικό οίκο του Ρίτσαρντ...
...και σκοπεύει να σε πετάξει έξω, Ρίτσαρντ.
- Έχω εκδοτικό οίκο; - Είσαι ο αρραβωνιαστικός μου.
- Συγκεντρώσου. Σε παρακαλώ. - Αυτός είναι.
- Είσαι αυτός με τις τούρτες. - Με πιάσατε.
- Την Παρασκευή ντύνεστε σπορ; - Είχα προπόνηση ποδοσφαίρου.
- Παίζεις ποδόσφαιρο; - Ε, δεν είμαι κι ο Ποντόλσκι.
Τον έχω στην ομάδα μου. Μπελάς μεν αλλά σπουδαίος παίκτης.
Έχεις την Μπάγερν Μονάχου;
Βάλε τον Κλόζε στην άμυνα. Δεν τον αξιοποιείς τον παίκτη.
- Το λέω στον βλάκα τον κόουτς. - Τον Κλίνσμαν; Διώχ' τον.
- Τουλάχιστον συμφωνούμε. - Συγγνώμη. Είμαι ο...
- Έμμα, τι... - Παιχνιδάκια!
Τα κάνουμε αυτά μεταξύ μας. Ο αδερφός μου, ο Καρλ.
Κι εσένα Καρλ σε λένε; Πόσο μικρός είναι ο κόσμος.
Μικρός λέει! Μια σταλιά! Ναι, ο αδερφούλης μου!
Αλλά όχι ο μικρός μου αδερφός. Είναι μεγαλύτερος, όχι πολύ.
Ο Καρλ... Που τον αγαπώ πάρα μα πάρα πολύ.
- Πώς πάει, αδερφέ; - Συγγνώμη. Κρασί;
Με έπιασε μια δίψα ξαφνικά...
Είμαστε ο Καρλ και η Γκρέτα Μπόλενμπεκερ...
...κι είμαστε καταγοητευμένοι από την αδερφή σου.
Και τον ευθύ μνηστήρα της...
...που έχει ράμματα για κάθε παίκτη της Μπουντεσλίγκα.
- Εκτός απ' τον Ποντόλσκι. - Για τον Ποντόλσκι, ποτέ!
- Εσύ έχεις βρετανική προφορά. - Απίστευτο, ε;
- Και οι δύο... - Να σας την κλέψω για λίγο;
Παιχνιδάκια.
- Ποιος παριστάνει εμένα; - Θα σου εξηγήσω.
- Φοράει φόρμα. - Ο Σάλιβαν. Τρως από άγχος.
- Όχι. Λέγε. - Χθες ήμουν μαζί του.
Όχι μαζί του... μαζί του. Μέθυσα και λιποθύμησα στο σπίτι του.
Ακούγεται χειρότερο απ' ό,τι είναι. Ήμουν ντυμένη.
Δεν ξέρω τίποτε άλλο πέραν του ότι ήρθε με τα χαρτιά...
...την ώρα που έφευγα για τη δοκιμή της τούρτας...
...στην οποία δεν ήρθες επειδή είχες δουλειά. Εγώ δεν είχα;
- Στο θέμα μας! - Στη δοκιμή λοιπόν...
...μια γλυκύτατη κυρία τον πέρασε για σύζυγό μου...
...και δεν ήθελα να της το χαλάσω. Αλλά δεν ήταν γλυκιά.
Ήταν η κυρία Μπόλενμπεκερ, αλλά εγώ δεν το ήξερα.
- Το έμαθες για τα καλά όμως. - Ναι, τώρα το ξέρω.
Αν το ήξερα όμως, δεν θα το άφηνα να συνεχιστεί.
Αλλά συνεχίστηκε και όλοι τον συμπάθησαν...
Ειδικά ο κύριος Μπόλενμπεκερ όταν τραγούδησε.
- Τραγουδιστής είναι; - Όχι, πυροσβέστης.
- Σίγουρα θες να το φας αυτό; - Ναι! Και τι κάνει εδώ;
Μου έφερε τα χαρτιά.
Αλλά αφού είναι οι Μπόλενμπεκερ εδώ...
...κι εγώ είμαι η Έμμα Λόιντ, αυτός είναι ο μνηστήρας μου.
- Κι εγώ το αδερφάκι σου. - Λυπάμαι πολύ.
Κοίτα! Καναπεδάκια!
Κοίτα, απ' όσα είπες κατάλαβα τα μισά, αλλά...
...απ' ό,τι φαίνεται, μπορεί να ξεκαθαριστεί η παρεξήγηση.
Πριν λοιπόν καταστρέψεις τελείως την υπόληψή μου...
- ...θα πάω και.. - Όχι, δεν μπορείς!
- Θα σε εξολοθρεύσουν! - Ορίστε;
Όχι εσένα, τον οίκο. Όχι εξολοθρεύσουν...
Παύσουν! Όχι, ρευστοποιήσουν! Αυτό είναι! Ναι!
Θα τον σπάσουν σε κομματάκια και θα τον πουλήσουν.
Γι' αυτό δεν θα ερχόταν ο Καρλ.
- Ναι, αλλά τελικά ήρθε. - Τον έπεισε η γυναίκα του.
Για να γνωρίσει εσένα.
Κοίτα... Νομίζω ότι έχει αρχίσει να σε συμπαθεί.
Άσε με λίγο να σκεφτώ...
Με τόσες επιχειρήσεις θα κάνω έναν χρόνο να τον ξαναδώ.
Αρκεί να τη βγάλουμε καθαρή απόψε. Λίγα λεπτά ακόμα...
Κι ένα δείπνο. Απόψε. Ιδέα της Γκρέτα για να γνωριστείτε...
- ...λίγο καλύτερα. - Έφυγε.
- Ο Καρλ; - Ο Σάλιβαν. Έφυγε.
- Και το δείπνο; - Φρόντισε να έρθει!
Λες να είναι ακόμα εδώ;
- Δεν νομίζω να κολλούσε. - Όχι τώρα, Μάρσι.
- "Βρες τη λέαινα μέσα σου." - Μπα; Διάβασες το βιβλίο;
Κύριε Σάλιβαν, ακούστε πως έχει το πράγμα.
Η καριέρα μου και ενδεχομένως ο γάμος μου με τον Ρίτσαρντ...
...παίζονται κορώνα-γράμματα.
Ειλικρινά, σας χρειάζομαι. Σας χρειάζομαι... Απόψε.
Αν είναι εκεί πες "ναι". Αν δεν είναι πες "Θεέ μου".
Θεέ μου! Θεέ μου!
- Μην το παρακάνεις κιόλας. - Σε χτύπησε ταξί;
- Καλό. - Σε ποιο νοσοκομείο είσαι;
- Έρχομαι. Τον χτύπησε ταξί. - Ποιον;
- Ποιος είναι; Ο Σάλιβαν; - Μόνο στο πόδι δηλαδή;
- Στο πόδι; - Και είσαι καλά. Το ορκίζεσαι;
Ο Καρλ... Ένα ταξί του πάτησε το πόδι.
- Άτυχο αυτό το παιδί. - Πιες μπόλικο κακάο. Φιλιά.
Κι έλεγα ότι αυτός που αφήνει τη μνηστή του μόνη τόση ώρα...
...τελικά ίσως να μην είναι τόσο συμπαθής όσο πίστευα.
Δεν πειράζει όμως. Θα μας κάνεις παρέα στο επιδόρπιο.
Ξέρω πόσο σημαντικό είναι αυτό το δείπνο...
...για το μέλλον μου στον όμιλο Μπόλενμπεκερ...
...αλλά βλέπεις έχω μια οικογενειακή υποχρέωση.
Και στα μέρη μου, η οικογένεια είναι πάνω απ' όλα.
Ήρθα απλά για να σας καλέσω σ' ένα πάρτι.
Θα περάσουμε καλά.
Στην υγειά της οικογένειας! Που είναι πάνω απ' όλα!
Μαζεύτηκε αρκετός κόσμος για την Ουπαναγιάνα σου.
- Αυτοί οι λευκοί τι θέλουν; - Είδαν πάρτι και μπήκαν.
- Κι αυτή εκεί; - Αυτή ήρθε για μένα.
Καλώς ήλθες, Έμμα.
Ανέβα πάνω.
Τον λατρεύω τον άντρα μου αλλά ροχαλίζει πολύ.
Κι όσο πάει και χειροτερεύει.
Κι εμένα ο αντρούλης μου ροχαλίζει. Σκούντα τον.
Είσαι πολύ όμορφη.
Κυρίες μου, έλεγξε τα τατουάζ χένας σας για μηνύματα.
Παράδοση. Όταν οι γάμοι κανονίζονταν από τρίτους...
...ο γαμπρός έψαχνε τα αρχικά του στο σώμα της νύφης.
Πονηριά δηλαδή...
- Σου είπα ευχαριστώ; - Ναι. Και δεν κάνει τίποτα.
Δεν είσαι αυτός που νόμιζα, Πάτρικ Σάλιβαν.
Παρομοίως, Δρ. Λόιντ.
Δεν μπορώ. Πρέπει να φύγω.
Γουάιλντερ, εγώ είμαι. Μπορείς να 'ρθεις να με πάρεις;
Έχει καμιά μπύρα;
- Τα πήγες πολύ καλά απόψε. - Ευχαριστώ.
Να της το πεις. Οι γυναίκες θέλουν ειλικρίνεια.
Έγινε. Καληνύχτα.
Αλήθεια τώρα. Τι κάνω;
Τρέχω νυχτιάτικα στο Κουίνς...
...σε ινδικά Μπαρ Μίτζβα δύο βδομάδες πριν το γάμο μου...
...με κάποιον που τυπικά είναι σύζυγός μου.
Τι να σου πω, Εμ. Θέλεις κι άλλο;
- Έβαλα περισσότερα αβγά. - Ευχαριστώ, μπαμπά.
- Μακάρι να ήταν εδώ η μαμά. - Ναι, μακάρι.
Θα ήξερε ακριβώς τι πρέπει να σου πει, έτσι;
Κι εσύ μια χαρά τα πας.
Το πρωινό σου είναι άπαιχτο.
Συμφωνώ. Και φτιάχνει και καταπληκτικούς χυμούς.
Προλαβαίνουμε άλλο ένα;
- Λόρεν, αυτή είναι η Έμμα. - Έμμα! Θεέ μου!
Η μαμά μου σε λατρεύει!
Κι εγώ θα σ' άκουγα, αλλά δεν έχω ραδιόφωνο.
Να ρωτήσω. Υπάρχει κανένα εμπορικό κέντρο εδώ κοντά;
Υπάρχει ένα παιχνιδάδικο. Όλο και κάτι θα βρεις.
Χάρηκα που σε γνώρισα. Γουάιλντερ, ήταν το κάτι άλλο.
Μας συγχωρείς λίγο.
- Συμβαίνει κάτι; - Απλά άργησα...
...και πρέπει να πάω να συναντήσω τον Ρίτσαρντ.
Μη βιάζεσαι να βγάλεις συμπεράσματα.
Ευχαριστώ για το πρωινό. Κρίμα, δε θα προλάβω τον χυμό.
Δεν τα ξέρεις όλα.
Ναι, τύπου κάποια πράγματα δεν αλλάζουν ποτέ...
...και το αμάξι μου είναι εδώ.
Αυτή τη φορά κάνεις λάθος. Κάνεις λάθος.
Γεια σου, Γουάιλντερ.
Γεια σου, αγάπη μου.
Ό,τι και να γίνει, ο μπαμπάς σ' αγαπάει.
Το λευκό του γκολφ έχει στυλ αλλά έχει φορεθεί πολύ.
Και δεν είναι τόσο κλισέ όσο το κλασικό λευκό.
Απλά το βρίσκω λίγο βαρετό.
Το λευκό Νάβαχο παραείναι λευκό...
Δεν ξέρω, εγώ όλα ίδια τα βλέπω.
- Τι εννοείς; - Είναι όλα άσπρα.
Ναι αλλά έχουν διαφορές.
- Δεν θα με ρωτήσεις για χθες; - Υποθέτω ότι πήγε καλά.
Ο όμιλος ανανέωσε το συμβόλαιό μου για άλλα 5 χρόνια.
Μόλις καταθέσουμε τα χαρτιά, θα τ' αφήσουμε όλα πίσω μας.
Δεν τα έχω τα χαρτιά.
- Τι συμβαίνει, Εμ; - Στην παρουσίαση τα είχε.
Κάπου μεταξύ δείπνου και Ουπαναγιάνα όμως...
...Ινδικό Μπαρ Μίτζβα, άσ' το, κάπου τα ακούμπησα.
- Τα κρατούσα στο χέρι μου! - Μην ανησυχείς.
Δεν τα κάνω εγώ αυτά!
Δεν πειράζει. Στο εξής θα τα αναλάβω όλα εγώ.
Το θέμα είναι ότι το αθώο λευκό ψέμα παραμένει ψέμα.
Μπορεί να αποτελεί μια απλή απόχρωση της αλήθειας...
...αλλά όποιος έχει μάτια μπορεί να δει τη διαφορά.
Λες να του πω την αλήθεια.
Λέω ότι το λευκό που δεν είναι καθαρό λευκό...
...η μισή αλήθεια δηλαδή, θα φθείρει τη βάση της σχέσης.
Σε λίγο καιρό παντρεύεσαι.
- Ναι, ακριβώς. - Τυχερός ο μνηστήρας σου.
Ξέρει ότι χάρη σ' εσένα θα παραμείνει ειλικρινής.
Κι οι δύο είμαστε τυχεροί.
Αδερφέ Καρλ. Δεν ήξερα ότι παίζεις.
Ας κόψουμε τις αηδίες. Ξέρεις ότι με λένε Ρίτσαρντ Μπράξτον.
Κι εμένα Πάτρικ Σάλιβαν, αλλά είμαστε σχεδόν οικογένεια.
Συμπεριφέρθηκες σαν κύριος υπό μεγάλες αντιξοότητες.
Η Έμμα είπε ότι με βοήθησες χθες. Το εκτιμώ αυτό.
- Πλάκα είχε. - Τώρα θα στη χαλάσω όμως.
Δώσε μου τα χαρτιά να τραβήξει ο καθένας τον δρόμο του.
- Θα της τα πάω στο γραφείο. - Αυτό αποκλείεται.
- Γιατί; - Έχουμε μια ζωή...
...της οποίας δεν αποτελείς μέρος κι ούτε θα αποτελέσεις.
Γι' αυτό σου ζητάω σαν άντρας να μην την ξαναενοχλήσεις...
- ...ούτε καν με μήνυμα. - Δεν είμαι καλός στα μηνύματα.
Κάποιος δικός σου πάντως τα πάει καλά με την τεχνολογία.
Τι εννοείς;
Όσο σκέφτομαι αυτή τη "γκάφα" όπως τη λέει η Έμμα...
...τόσο λιγότερο τυχαία μου φαίνεται.
Εσύ μπορεί να μην ξέρεις από τεχνολογία...
...αλλά μπορείς να σκεφτείς κάποιον δικό σου που ξέρει;
- Δεν πάει το μυαλό μου. - Σκοπεύω να μάθω την αλήθεια.
Γεια σας, Δρ. Λόιντ.
Κάτι δεν πάει καλά μ' αυτόν.
Επόμενη γραμμή. Φοβάσαι τον αληθινό έρωτα;
Και βέβαια τα έχεις περάσει αυτά. Όλοι τα 'χουμε περάσει.
Νομίζω ότι είναι τσιμπηματάκι.
Αλλά μιας και δεν είσαι έφηβη ας το πούμε περιπέτεια.
Υπάρχουν σημαντικότερα προβλήματα.
Ονειρεύεσαι! Ξύπνα!
Έχετε κοινούς στόχους για το μέλλον;
Είναι αξιόπιστος; Αυτό να αναρωτηθείς.
Μια έξυπνη, πετυχημένη γυναίκα δεν ζει μόνο με φιλιά.
Ίσως συγχέεις τη χημεία με τη φιλία. Για να δούμε.
Ρίξε μια ματιά στο κεφάλαιο 7 με τα τεστ. Θα σε βοηθήσουν.
- Σας ευχαριστώ, Δρ. Λόιντ. - Εγώ σ' ευχαριστώ.
- Είσαι στον αέρα. - Διαβάζω το βιβλίο σας.
Είναι βιβλίο αυτό-βοήθειας ή ο όρος είναι υποτιμητικός;
- Κάθε άλλο. - Και ποιον ακριβώς βοηθάει;
Γιατί εγώ ακόμα στο κομμάτι που βοηθάει δεν έχω φτάσει.
- Ίσως διαβάζεις αργά. - Δεν σου λέει...
...πώς να βρεις κάποιον να αγαπήσεις ή να σ' αγαπήσει.
Σου λέει μόνο τα στραβά αυτού που αγαπάς...
...και για μένα αυτό δεν είναι βοήθεια.
Ίσως δεν κάνεις γι' αυτή που πιστεύεις ότι κάνει για σένα.
- Το έχεις σκεφτεί αυτό; - Με ξέρεις και το λες;
- Δεν σε ξέρω καθόλου. - Αυτό είναι σίγουρο.
Ακριβώς. Αλλά μιας και τηλεφώνησες... Μια συμβουλή.
Αντί να κατηγορείς άλλους για τα προβλήματά σου...
- ...κοίτα τον εαυτό σου. - Το πρόβλημά μου το βλέπω.
Τότε, σταμάτα να θολώνεις τον καθρέφτη.
Καλό.
- Το έκλεισες σε ακροατή; - Όχι, δεν το 'κλεισα! Ναι;
Ναι; Μάλλον έπεσε η γραμμή.
Αυτά τα κινητά φταίνε. Αυτά τα παλιοκινητά!
Ευχαριστώ τον ακροατή που τηλεφώνησε...
...και ραντεβού αύριο, για μια ακόμα εκπομπή.
Τρελάθηκες; Τολμάς να μου κάνεις φάρσες στη δουλειά;
Το ξεφύλλισα και είδα τόσες σαχλαμάρες...
...που είπα να τηλεφωνήσω.
- Το αγόρασες βλέπω. - Το έκλεψα στο πάρτι.
- Το έκλεψες. Έτσι εξηγείται. - Κι έκανα το τεστ.
- Και πώς τα πήγες; - Είμαι εντελώς ακατάλληλος...
...για όποιο τέρας διαβάσει ή γράψει τέτοιο βιβλίο.
- Τα τεστ δεν λένε ψέματα. - Συγγνώμη. Πυροσβεστική.
Δεχτήκαμε κλήση, παρακαλώ εκκενώστε τον ανελκυστήρα.
- Ελάτε. Ευχαριστώ, κύριε. - Τι κάνεις;
Ακατάλληλος;
- Αυτό πιστεύεις για μένα; - Δεν πιστεύω τίποτα για σένα.
Θες να δεις τι θα πει ακατάλληλος;
Ασφάλεια, τι συμβαίνει με τον ανελκυστήρα;
Η γυναίκα μου λατρεύει την εκπομπή της.
- Παράδοση. - Πίτσα.
Δεν μπορώ να καταφέρω άντρα ούτε να μου ανοίξει την πόρτα.
Κυρία μου, παρακαλώ μην πλησιάζετε.
- Εστιάζεις λίγο; - Μπορώ να κάνω ζουμ.
Αρκετά, φτάνει!
Συγγνώμη, κύριε; Γιατρέ;
Σας παρακαλώ, σταματήστε.
Σταματήστε ό,τι κάνετε και μεταβείτε στο χώρο υποδοχής.
Σταματήστε. Σταματήστε τώρα!
- Συγγνώμη γι' αυτό. - Για ποιο απ' όλα;
- Για το φιλί. - Παρασυρθήκαμε.
- Χαθήκαμε. - Τρελαθήκαμε.
Παντρεύομαι.
Τον αγαπάς; Ρωτάω επειδή απλά...
...αφού είσαι γυναίκα μου, ως σύζυγός σου...
...έχω επενδύσει πολλά στη συναισθηματική σου ευτυχία.
Θέλω να είμαι ευτυχισμένη. Εσύ;
Τι είναι ευτυχία στην τελική;
Δεν ξέρω, εσύ να μου πεις. Εσύ έγραψες το βιβλίο.
Μάλλον δεν ξέρω.
Χάρηκα που ήμασταν παντρεμένοι.
Κι εγώ.
Αντίο, Έμμα.
Συγγνώμη που άργησα, όλο τελευταία στιγμή έρχομαι.
Όταν ήρθα τους είπα να φέρουν τα ποτά σε δέκα λεπτά.
- Φοβερός συγχρονισμός; - Δεν φαντάζεσαι τι μέρα είχα.
Μάλλον φαντάζομαι.
Άκουσα την εκπομπή. Ο Σάλιβαν δεν ήταν;
Ναι. Το καλό είναι ότι πήρα τα χαρτιά.
Τα έχω όλα εκτός απ' τη σελίδα 127 που κάπου εδώ θα είναι.
- Δεν θα τον ξαναδούμε ποτέ. - Και γιατί δεν χαίρεσαι;
Χαίρομαι.
Έχω κάτι που νομίζω ότι θα σου φτιάξει το κέφι.
Ο Χάρι Γουίνστον τελείωσε τις βέρες μας.
Θες να τις δεις;
Νομίζω ότι είναι τέλειες. Συμφωνείς;
- Η δική μου είναι λάθος. - Τι λες τώρα; Είναι τέλεια!
Λέει "Δέχομαι; Δέχομαι;" κι όχι "Δέχομαι. Δέχομαι."
Μάλλον έχεις στρεσαριστεί πολύ τον τελευταίο καιρό.
Δεν είναι στρες, Ρίτσαρντ. Δεν ξέρω.
- Είμαι μπερδεμένη. - Εγώ δεν είμαι.
Ξέρω τι θέλω και πιστεύω ότι είμαστε ιδανικό ζευγάρι.
Δεν αμφέβαλα ούτε στιγμή.
Δεν θα προσπαθήσω όμως να σε πείσω να με παντρευτείς.
Γι' αυτό πάρε μερικές μέρες, να σκεφτείς τι ακριβώς θες.
Και μάλιστα, από τώρα.
Περάσαμε πολύ ωραία. Κάναμε ωραία συζήτηση...
...ήταν καλός και γλυκός και αστείος, αλλά δεν ξέρω.
- Κάτι έλειπε. Δεν υπήρχε... - Αυτή η σπίθα...
Θα σου πω κάτι για τη σπίθα.
Μπορεί να προκαλέσει φωτιά και να σου κάψει το σπίτι.
Γι' αυτό αν ψάχνεις τη σπίθα, σίγουρα θα καείς.
Άκου που σου λέω.
Πεινάω.
Γουάιλντερ! Η φίλη σου φοράει τη ρόμπα μου!
Η κόρη της φίλης του φοράει τη ρόμπα σου.
Δεν είσαι η...
- Προς τι τόση μυστικότητα; - Εγώ ήθελα να στο πω...
Είπε ότι δε θα με προσλάμβανες αν ήξερες ότι βγαίνουμε.
Έτσι το λέτε τώρα;
Έτσι ή αλλιώς μια καλή αφορμή για σένα για να μην πληρώσεις.
- Αυτά τα λεφτά τα αξίζεις. - Πάντα με τον καλό το λόγο.
Είστε μαζί κοντά έναν χρόνο.
Γιατί δεν μου το είπατε;
Έχεις γνωρίσει τόσες πολλές όλα αυτά τα χρόνια...
...που είπα αυτή τη φορά να περιμένω να είμαστε σίγουροι.
- Και είμαστε; - Εγώ είμαι.
Έχω κάνει τόσες παρανοήσεις που 'χω χάσει το λογαριασμό.
Συγγνώμη.
Μπαμπά, ξέρω ότι δεν σε ρώτησα ποτέ, αλλά...
...πως σου φαίνεται ο Ρίτσαρντ; Τον συμπαθείς;
- Είναι τέλειος. Σωστά; - Αυτό τώρα είναι φιλοφρόνηση;
Δεν σου χρειάζονται.
Δεν σου είπα ποτέ με ποιον να βγεις και πώς να ζήσεις.
Αυτό ήταν πάντα δική σου ειδικότητα, θυμάσαι;
Αν δεν νιώθω πια τόσο σίγουρη και θέλω μια δεύτερη γνώμη;
Τότε πιστεύω ότι ο Ρίτσαρντ είναι...
...μια καλή και σίγουρη περίπτωση.
Είναι ο τύπος που ανέκαθεν σε έλκυε...
...και παρότρυνες τις άλλες γυναίκες να κυνηγήσουν.
Μάλλον το δικό μου πρότυπο σε εξώθησε σε αυτό τον τύπο.
Κοίτα, έχω κάνει πολλά και μεγάλα λάθη στη ζωή μου...
...αλλά χωρίς αυτά δεν θα αναγνώριζα το καλό.
Δεν χρειάζεται να είσαι πάντα τόσο σωστή.
Και μερικά λάθη δεν βλάπτουν.
Γεια σου, λελέκι!
Είσαι μούσκεμα! Έλα. Πρέπει να φάει κάτι.
Ησυχία! Δεν βλέπεις ότι δεν ήρθε για φαΐ και κουβέντα;
Ήρθε γι' αυτόν που αγαπάει.
Κι εσείς μου είστε "έλα, κάτσε, φάε".
Στέκεστε εμπόδιο στην αληθινή αγάπη. Μεριάστε!
Πέρνα την κουρτίνα κι ανέβα δύο ορόφους.
Ναι, βρέχει.
Υπέθεσα ότι θα είχες ρεπό.
Πέρασε.
Θα σου φέρω στεγνά ρούχα.
Νομίζω ότι ακύρωσα τον γάμο μου.
Πρέπει να σου πω κάτι.
Τι;
Μπορεί να περιμένει.
- Πώς τα πας, μωρό μου; - Τέλεια! Θα φάμε τοστ!
Σε ένα λεπτάκι βγαίνω.
Τι είναι αυτό; Κι αυτό; Κι αυτό; Τι είσαι; Ανώμαλος;
Έμμα, δεν είναι αυτό που νομίζεις! Έμμα!
Είδα το προσκλητήριο! Είσαι παντρεμένος;
- Όχι, δεν είμαι παντρεμένος! - Ψεύτη! Μη με πλησιάζεις!
- Μπορώ να σου εξηγήσω. - Αλήθεια;
Τι; Ότι δεν έγινε κατά λάθος; Ότι δεν ήταν μια γκάφα;
Εσύ είσαι η γκάφα!
Έκανες έρευνα για μένα, εισέβαλες στη ζωή μου...
...κατέστρεψες τη σχέση μου.
Παραλίγο να ακυρώσω τον γάμο μου για σένα!
Σε εμπιστεύτηκα! Έκανα σεξ μαζί σου!
Τι είσαι; Απατεώνας; Πλαστογράφος; Φανατικός;
Μην το παίρνεις πάνω σου.
Τι έκανα; Ο Ρίτσαρντ με προειδοποίησε για σένα.
Εγώ προειδοποιώ άλλες για τύπους σαν εσένα κάθε μέρα!
Είμαι χειρότερη απ' αυτές!
Ευχαριστώ. Μπορώ να σου δείξω κάτι; Σε παρακαλώ;
Την ξέρεις;
- Όχι, δεν την ξέρω. - Ναι, δεν την ξέρεις.
Είναι η Σοφία. Με μεγάλη χαρά σας προσκαλούμε...
...στο γάμο του Πάτρικ Τόμας Σάλιβαν...
...και της Σοφία Ιντέλια Μαρία Τσετσάγκουα.
Είναι Δομινικανή. Τη γνώρισα μέσω της δουλειάς.
Πήγε να τινάξει στον αέρα ένα κτίριο βάφοντας τα νύχια της.
Την κουβάλησα 15 ορόφους...
...κι έμεινα μαζί της στο νοσοκομείο μέχρι που συνήλθε.
- Μ' εμένα τι σχέση έχει; - Λάτρευε την εκπομπή σου.
Την άκουγε κάθε μέρα. Μάλιστα μια μέρα τηλεφώνησε κιόλας.
- Μάλλον δεν το θυμάσαι. - Δεν το θυμάμαι...
Της είπες ν' ακυρώσει το γάμο.
Δεν την ήξερες, δεν τη θυμάσαι καν...
...και άλλαξες και τη ζωή της και τη ζωή μου για πάντα.
Ήθελα να σε κάνω να νιώσεις πως είναι...
...να χάνεις τον κόσμο κάτω από τα πόδια σου.
- Ήθελα να σε κάνω κομμάτια. - Τα κατάφερες.
Αντίο, Πάτρικ.
Είναι πανέμορφο.
Σκεφτόμουν ότι χωρίς εσένα εδώ μέσα, είναι πολύ μεγάλο.
Θα είσαι εδώ μέσα;
Αν με θέλεις...
Εννοείς ότι θες να παντρευτούμε;
Ναι.
Όπως θα έχετε ακούσει, παντρεύομαι.
Διαρκώς με ρωτούν αν έχω άγχος. Δεν έχω.
Γιατί μπροστά μου δεν έχω τον άντρα των ονείρων μου...
...αλλά τον άντρα της πραγματικότητας μου.
Είναι αυτός που λέει. Είναι πάντα εκεί που πρέπει να 'ναι.
Αν θέλετε να κλείσετε τα μάτια και να κάνετε το άλμα...
...επιλέξτε άλμα μ' αλεξίπτωτο.
Μια ολόκληρη γενιά ανδρών και γυναικών...
...ψάχνουν το ιερό δισκοπότηρο του ιδανικού συντρόφου.
Μέχρι να μάθουμε τη διαφορά...
...ανάμεσα στην ιδανική και την πραγματική αγάπη...
...αναζητάμε επί ματαίω κάτι που δεν υπάρχει καν.
Μέχρι την επόμενη φορά...
Να θέτεις σοβαρά ερωτήματα. Δεν υπάρχει χώρος για μυστικά.
Παίξε με τη φωτιά και θα καείς. Είναι υπεύθυνος;
Είναι αξιόπιστος; Μην εμπιστεύεσαι αυτό που ποθείς.
Σου προσφέρει σταθερότητα; Η αγάπη κερδίζεται δε χαρίζεται.
Μην παθαίνεις εμμονές με την πρώην του.
Εντάξει; Επόμενη γραμμή. Δύσκολο. Έχω δίκιο; Άκου με.
Επόμενη γραμμή. Με βάση τι; Άκου που σου λέω.
Δεν ξέρω... Τι θες από μένα;
- Δεν είναι απλά μια θεωρία; - Βασισμένη σε 10ετή έρευνα...
...και μελέτη κοινωνιολογικών και ψυχολογικών στοιχείων...
...ανδρών και γυναικών σε ό,τι αφορά το θέμα σχέσεις.
Κι αν κάνεις λάθος;
Με ακούς;
Δώσε αυτή τη γραμμή. Πίστεψέ με. Το χρειάζεται.
Δεκαπέντε λεπτά μετά το ολόκληρο της ώρας...
...και στο μικρόφωνο είναι η Δρ. Έμμα Λόιντ.
- Πάμε σε μια τελευταία γραμμή. - Ο Πάτρικ από Αστόρια.
Ναι; Για μια στιγμή είπα ότι δεν θα μ' έβγαζες στον αέρα.
Μας ακούν χιλιάδες άνθρωποι, Πάτρικ από Αστόρια.
Μη σπαταλάμε το χρόνο τους.
Υπάρχει... Μια κοπέλα που έχω αρχίσει να ερωτεύομαι.
Την έχω ήδη ερωτευτεί.
Το θέμα είναι ότι αύριο παντρεύεται...
...κι αν αυτό θέλει πραγματικά τότε χαίρομαι γι' αυτήν.
Πολύ μεγαλόψυχο από μέρους σου.
Υπάρχει κάτι όμως, που δεν ξέρει.
- Τελειώνει ο χρόνος. - Αυτό που δεν της είπα...
...αυτό που δεν ξέρει...
...είναι ότι την αγαπώ.
Ότι την κοιτάζω και σ' αυτή βλέπω όλη μου τη ζωή.
Και απλά σκέφτηκα ότι έπρεπε να το μάθει.
Δυστυχώς, δεν έχουμε άλλο χρόνο.
Ακούτε τη Δρ. Έμμα Λόιντ...
...και το "Σωστός Έρως".
Πού πάει;
Ο Τσακ στην τέσσερα ψάχνει την αδελφή-ψυχή του...
...και η Μαρία στη δύο μόλις χώρισε.
- Πες ένα "γεια" στη Μαρία. - Πώς πάει, Μαρία;
Λοιπόν; Στ' αλήθεια σ' αρέσει;
- Είναι τέλειο! Είσαι τέλεια! - Είμαι τελειωμένη.
Ενδιαφέρουσα στιχομυθία.
- Άκουσες χθες την εκπομπή; - Ναι.
- Με αγαπάει. - Το ξέρω.
Όλη η περιοχή το ξέρει. Έχει έρθει το αμάξι.
- Τι θα κάνω; - Πρώτον. Αυτή την απολύουμε.
Σε άκουσα.
Η μικρή αδερφή που κρυφακούει. Αυτό που πάντα ήθελες.
Αλλά καταλήξαμε οι δυο μας. Δεν τα πήγαμε κι άσχημα...
- Σκέτη καταστροφή ήμασταν. - Εντελώς.
Ναι, αλλά μάλλον θα το γυρίσουμε το παιχνίδι.
Πάντως αφού άντεξε τόσο μέχρι να παντρευτεί την κόρη μου...
...του το αναγνωρίζω.
Ξέρεις γιατί ξέρω ότι σ' αγαπώ;
Γιατί με τίποτα δε θα σ' έσερνα στην εκκλησία με το ζόρι.
Μη ζορίζουμε την τύχη μας.
Πάω να δω τι κάνει η Έμμα. Όταν έρθει, ειδοποίησέ με.
- Βγάλ' το! Έχει χαλάσει! - Κάτσε να σε βοηθήσω.
Αυτό πάει εδώ...
Και αυτό πάει εδώ.
Να τη και η νυφούλα μας.
Δεν μπορώ να το κάνω αυτό.
Συγγνώμη, κυρίες μου. Μας αφήνετε λίγο μόνους;
Να σε δω...
Δεν είμαι σαν χαζή; Εγώ μ' αυτό το φόρεμα...
...με βέλο, παράνυφες... Λες κι ανεβάζουμε παράσταση.
Δεν είσαι σαν χαζή.
Κι εσύ. Δεν είσαι σαν χαζός και είσαι πάρα πολύ όμορφος.
Συγγνώμη που άργησα. Πήγα στο κέντρο και σου έφερα κάτι.
Ξέχασες να τα καταθέσεις.
Θα έπρεπε να ξέρεις ως τώρα ότι δεν είμαι ξεχασιάρης.
Δεν είσαι...
Διαρκώς για κάποιο λόγο ανέβαλα να τα συμπληρώσω.
Γιατί;
Σ' αγαπώ, Εμ...
...αλλά είμαι αρκετά έξυπνος για να ξέρω πότε έχω χάσει.
Έπρεπε να σου ζητήσω να με παντρευτείς πριν πολύ καιρό.
Ίσως χάσαμε την κατάλληλη στιγμή.
Αν παντρευτούμε σήμερα, πάντα θα κοιτάς πίσω σου.
Δεν θα είσαι ποτέ απόλυτα ευτυχισμένη.
- Σου αξίζει να είσαι, Εμ. - Δεν το αντέχω αυτό...
- Όλα θα πάνε καλά. - Σ' αγαπώ.
Θα είσαι μια χαρά.
Αρκεί να βγούμε ζωντανοί από αυτούς εκεί έξω.
- Είναι κι αυτοί... - Άσ' τους πάνω μου.
- Αλήθεια; - Όχι, δεν θα το 'λεγα.
Και πρέπει ν' ανησυχείς. Δεν έχω κάποιο σχέδιο.
Σήκωσέ με.
Δώσε μου το κερί.
Απλά περίμενε να φύγω πρώτα. Μην πάει στράφι το κοστούμι.
10-40-1, μεταβείτε στο Γκρέιτ Νεκ.
Δεχτήκαμε κλήση για φωτιά στο ναό του Αγίου Παύλου.
Δεν είναι στην περιοχή μας.
Το ξέρω ότι δεν είναι, αλλά συμβαίνει το εξής.
Κατά κάποιο τρόπο σας ζήτησαν.
Πώς είσαι;
Έπρεπε να σου μιλήσω.
Μπορούσες να πάρεις ένα τηλέφωνο.
Τι συμβαίνει;
Αυτό.
Όταν ήμουν μικρή δεν πίστευα ότι υπάρχει ευτυχές τέλος.
Η ηρωίδα πάντα χανόταν στο ηλιοβασίλεμα...
...με αυτόν που κατά τη γνώμη μου, δεν έκανε γι' αυτήν.
Ο πατέρας μου μ' είδε να κλαίω με τη "Λαίδη και τον Αλήτη"...
...και με ρώτησε τι συμβαίνει.
Του είπα "αυτά τα σκυλάκια δεν έχουν καμία ελπίδα".
"Δεν κάνει το ένα για το άλλο. Δεν έχουν τίποτα κοινό."
"Η ταινία θα τελειώσει, θα χωρίσουν και θα πληγωθούν."
Με πήρε λοιπόν αγκαλιά και μου είπε "Εμ..."
..."όταν αγαπάς, δεν σε απασχολούν οι λεπτομέρειες."
Δηλαδή να το σκάσω μαζί του;
Τρελάθηκες; Θα μπορούσες να είσαι μάνα του!
- Άσε να τελειώσει το σχολείο. - Ποιος ήταν αυτός;
- Ο Ντιπ. - Καλή σας μέρα, κυρία μου.
- Είπες ότι θα κρατηθείς. - Πώς τα καταφέρνεις να 'ξερα.
Αυτοί παιδί μου, με τρέλαναν! Δεν θα ξανασυμβεί.
- Πού είχα μείνει; - Στις λεπτομέρειες.
Για καιρό δεν είχα εκτιμήσει σωστά τη συμβουλή του.
Αυτά τα πράγματα τα ανακαλύπτεις μόνος σου.
Αρκετά μίλησα για μένα. Πάμε ν' ακούσουμε τους χορηγούς μας.
Ακούτε τη Δρ. Έμμα Λόιντ. Μείνετε μαζί μας.
Δεν έχεις να κατεβάσεις καμιά γάτα από κανένα δέντρο;
Αυτά γίνονται μόνο στα καρτούν κυρία Σάλιβαν, το ξέρετε.
Πράγματι, κύριε Σάλιβαν. Τι μπορώ να κάνω για εσάς;
Να... Ήμουν στη γειτονιά κι είπα να πω ένα γεια.
Έρχεσαι λίγο;
- Δεν μπορώ. Βγαίνω. - Μπορούν να περιμένουν.
Σήκω κι έλα προς το μέρος μου.
- Δεν ήρθες για μένα, έτσι; - Για σένα ήρθα.
Βγαίνεις σε πέντε, τέσσερα...
...τρία, δύο...
...ένα.
Είμαι η Δρ. Έμμα Λόιντ. Επιστρέφουμε στην εκπομπή.
Σούζι από το Μόρνινγκσαϊντ Χάιτς, είσαι στον αέρα.
Απόδοση Διαλόγων Ειρήνη Κοπέλου
SUBRIP-ΔΙΟΡΘΩΣΕΙΣ ΕΡΓΑΣΤΗΡΙ ΥΠΟΤΙΤΛΩΝ
ΣΥΓΧΡΟΝΙΣΜΟΣ amerzone